СООПШТЕНИЕ

за акционерите со право на дивиденда за 2021 година

Вонредното собрание на акционери на Универзална Инвестициона Банка АД Скопје (во понатамошниот текст: Банката), одржано на ден 17.10.2022 година, донесе одлука за исплата на дивиденда.

Согласно донесената одлука, Банката ќе исплати дивиденда во бруто износ од 120.000.000,00 денари (сто и дваесет милиони денари), односно бруто износ по акција ќе изнесува 219,785453денари (двесте и деветнаесет денари и седумдесет и осум дени, заокружено на две децимали).

Во врска со исплатата на дивидендата, од страна на акционерите на Банката утврден е следниот дивиденден календар:

* датумот на евиденција според кој ќе се определи листата на акционери кои имаат право на дивиденда за 2021 година е 02.11.2022 година;
* последен ден на тргување со право на дивиденда за 2021 година е 31.10.2022 година и
* прв ден на тргување без право на дивиденда за 2021 година е 01.11.2022 година.

Дивидендата ќе се исплати во пари. Исплатата на дивидендата ќе започне на ден 17.11.2022 година, а ќе заврши во рок од 30 дена односно до целосно исполнување на обврските на Банката кон акционерите, по доставена комплетна документација од нивна страна.

Исплатата на дивидендата на акционерите со право на дивиденда (правни и физички лица), ќе се изврши во денари на трансакциски сметки на акционерите во банка во Република Северна Македонија.

Заради навремено исполнување на обврската за исплата на дивиденда:

1.Акционерите физички лица кои имаат право на дивиденда за 2021 година, потребно е до Банката да достават:

* документ за трансакциска сметка во банка во Република Северна Македонија и
* важечки документ за лична идентификација (лична карта/ пасош) и доказ за живеалиште/престојувалиште (со информација на која општина припаѓаат).

2. Акционерите правни лица кои имаат право на дивиденда за 2021 година, потребно е до Банката да достават:

* документ за трансакциска сметка во банка во Република Северна Македонија и
* документ од соодветен регистар на правни лица каде е регистрирано правното лице, не постар од три месеци или Решение за регистрација на даночен обврзник од УЈП на РСМ (за правни лица нерезиденти).

Претходно споменатите податоци, потребно е да се достават до Банката, на адреса:

**Универзална Инвестициона Банка АД Скопје**

**ул.”Максим Горки” бр.6, Скопје-Центар**

**со назнака: до Дирекција Трежри**

или во најблиската експозитура на Банката.

**НАПОМЕНА:**

Согласно одредбите од позитивните прописи на Република Северна Македонија, Банката како исплатувач на доход по основ на дивиденда, од бруто износот определен за дивиденда:

* ќе задржи и уплати персонален данок на доход за физичките лица (резиденти и нерезиденти) и
* ќе задржи и уплати данок по задршка за правни лица, нерезиденти.

Заради поедноставување на начинот на давање на податоци од страна на акционерите (побарани преку ова Соопштение), Банката изработи соодветни обрасци кои акционерите се должни да ги пополнат и достават до Банката. Предметните обрасци се објавени на официјалната интернет страница на Банката (unibank.mk).

Предметните обрасци можат да се пополнат и во седиштето на Банката.

Контакт телефон:02/3111-111

Со почит,

**Универзална Инвестициона Банка АД Скопје**

**Управен одбор**

\_\_\_\_\_\_\_\_\_\_\_\_\_\_\_\_\_\_\_\_\_\_\_